Erdős-tall

Erdős-tallene er en del av matematisk folklore og betegner «samarbeidsavstanden» mellom en gitt matematiker og Paul Erdős. De ble oppfunnet til ære for Erdős, som var en av de mest betydningsfulle matematikerne i det 20. århundret.

Erdős-tallene er definert slik at Erdős selv har Erdős-tall 0. En matematiker som har skrevet en artikkel sammen med Erdős har Erdős-tall 1. En matematiker som har skrevet en artikkel sammen med en som har Erdős-tall 1, har Erdős-tall 2, såfremt han ikke også har skrevet en artikkel sammen med Erdős selv. Slik defineres også Erdős-tall 3, 4 og så videre. 

Over 500 mennesker har Erdős-tall 1, mens antallet som har Erdős-tall 2 er rundt 7 000.The Erdös Number Project: Statistikk  Ingen nordmenn har skrevet en artikkel sammen med Erdős, men det er flere som har Erdős-tall 2, blant dem kjente navn som Atle Selberg og Thoralf Skolem.The Erdös Number Project: Liste over matematikere med Erdős-tall 2

Den første publikasjonen som nevner Erdős-tallene er en artikkel av Casper Goffman fra 1969, kalt «And what is your Erdös number?».

Referanser

Kategori:Matematikkens historie
Kategori:Nettverk
Kategori:Tall
Kategori:Bibliometri